पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान सख्ती के साथ प्रतिबंधों का पालन कराने के लिए जिलाधिकारी नवीन कुमार स्वयं मोर्चे पर डटे हैं। लगातार दूसरे दिन भी वे अधिकारियों के साथ गुरुवार को भी उन्होंने शहर के विभिन्न इलाकों में घूम-घूम कर स्थिति का जायजा लिया। उन्होंने शहर के मुख्य बाजार मसलन शिवा जी पथ, सट्टी मोड़, पचमहला, मलहचक मोड़, बभना बाजार इत्यादि स्थानों पर जाकर वहां के हालात का निरीक्षण किया। इस दौरान कई दुकानदार चालाकी दिखाते पकड़े गए। डीएम ने निरीक्षण के क्रम में शहर के चार दुकानों को नियमों का उलंघन करते पकड़ लिया। उन्होंने संबंधित दुकानों को तुरंत सील कराते हुए उनपर जरूरी कार्रवाई का निर्देश जारी किया। जिन दुकानों को नियमों का उलंघन करते पकड़ा गया उनमें रंगोली वस्त्रालय, निखार वस्त्रालय, कृष्णा हैंडलूम और नारायणी इलेक्ट्रॉनिक दुकान शामिल है। इसके अलावा उन्होंने नब्बे से अधिक लोगों को बिना मास्क के बाजार घूमते पकड़ लिया। संबंधित लोगों को मौके पर जुर्माना करते हुए उन्हें प्रशासन की ओर से तुरंत मास्क भी उपलब्ध कराया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn